Акцёры таварыства склалі аснову трупы Беларускага Дзяржаўнага Тэатра (БДТ), які адкрыўся ў будынку на вуліцы Энгельса 14 верасня 1920 года. Гэтая дата лічыцца датай заснавання Купалаўскага тэатра. У праграме адкрыцця першага тэатральнага сезона — інсцэніроўка аповесці Э.Ажэшкі "Рысь" у выкананні беларускай трупы, п’еса Шолам-Алейхема "Людзі" (яўрэйская трупа), "Вяселле" А.Чэхава (руская трупа).